- पीएससी छात्रा से हुई सामूहिक ज्यादती की एफआईआर दर्ज करने में हुई देरी के लिए लापरवाह माने गए तीन टीआई और दो एसआई की विभागीय जांच (डीई) शुरू कर दी गई है। पुलिस मुख्यालय ने जांच का जिम्मा एसपी नरसिंहपुर मोनिका शुक्ला को सौंपा है। सात दिन के भीतर उनका जवाब मांगा गया है। इस मामले में लापरवाही की जांच कर एसआईटी चीफ (डीआईजी महिला सेल) सुधीर लाड़ ने जांच रिपोर्ट 17 नवंबर को एडीजी महिला सेल अरुणा मोहन राव को सौंप दी थी। डीजीपी ने 20 नवंबर को रिपोर्ट देखी और अगले ही दिन आरोप पत्र जारी कर दिया।